《元宵》
明代·陆深

横笛短箫催暮筵，星桥火树共参天。人于年谷占先兆，老向烟花正有缘。

霄汉无声风力定，山河留影月华圆。他乡频岁冰霜里，故国今宵殿阁边。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。